Trikken i San José

Trikken i San José er ei planlagt trikkelinje i Costa Ricas hovedstad San José. Den skal gå mellom Demasa i Pavas og Estación al Atlántico, ei strekning som er om lag 10 km lang, og skal ha rundt 18 stasjoner. Trikkene vil gå fra klokka 5 til 24, med avganger hvert tiende minutt, hvert femte og et halvt minutt på den travleste tida av døgnet. Billettprisene er beregna til 300 CRC per tur. Med innføringa av trikken vil det årlige CO2-utslippet i det sterkt trafikkerte storbyområdet gå ned med 4 prosent.

Prosjektet vil koste om lag 220 millioner USD, i tillegg til 9 millioner USD i årlige driftskostnader. En analyse utført av franske eksperter som ble lagt fram 3. september 2012, konkluderte med at prosjektet er gjennomførbart. Trikkelinja er planlagt å åpne i 2016.

Den første trikkelinja i San José ble åpna allerede 18. august 1901. Den ble imidlertid stengt 1. august 1950, som følge av at den tapte konkurransen mot biler og busser.

Referanser

Eksterne lenker
 Prosjektets offisielle nettsted

Fremtidige hendelser
San José
Sporvei etter område
Jernbane i Costa Rica